Jawa
Jawa atau disabuik juo Jao adolah sabuah pulau di Indonesia jo panduduak 136 juta, pulau iko marupokan pulau bapanduduak tabanyak di dunia dan marupokan salah satu wilayah bapanduduak tapadek di dunia. Pulau iko dihuni dek 60% panduduak Indonesia. Ibu kota Indonesia, Jakarta, talatak di Jawa bagian barat. Banyak sajarah Indonesia balansuang di pulau iko. Jawa daulu marupokan pusek dari babarapo karajaan Hindu-Buddha, kasultanan Islam, pamarintahan kolonial Hindia-Belanda, sarato pusek pagerakan kamardekaan Indonesia. Pulau iko badampak amaik gadang tahadok kahidupan sosial, politik, jo ekonomi Indonesia.
Jawa adolah pulau nan sabagian gadang tabantuak dari aktivitas vulkanik, marupokan pulau katigo baleh talaweh di dunia, dan talaweh kalimo di Indonesia. Deretan gunuang-gunuang barapi mambantuak jajaran nan tabantang dari timur hinggo barat pulau iko. Ado tigo bahaso utamo di pulau iko, namun mayoritas panduduak manggunokan bahaso Jawa. Bahaso Jawa marupokan bahaso ibu dari 60 juta panduduak Indonesia, dan sabagian gadang panutuanyo badiam di pulau Jawa. Sabagian gadang panduduak adolah bilingual, nan babahaso Indonesia baiak sabagai bahaso patamo maupun kaduo. Sabagian gadang panduduak Jawa adolah Muslim, namun ado baragam aliran kapicayoan, agamo, kalompok etnis, sarato budayo di pulau iko.
Pulau iko sacaro administratif tabagi manjadi ampek provinsi, yaitu Jawa Barat, Jawa Tengah, Jawa Timur, jo Banten; sarato duo wilayah khusus, yaitu DKI Jakarta jo DI Yogyakarta.
Caliak pulo[suntiang | sunting sumber]
Pautan Lua[suntiang | sunting sumber]
- (Inggirih) Segala hal mengenai pulau Jawa
- (Indonesia) Objek wisata di pulau Jawa
jav_Latn min_Latn min_Latn min_Latn min_Latn min_Latn ind_Latn min_Latn